Neuvoston asetus (ETY) N:o 3696/93, annettu 29 päivänä lokakuuta 1993, Euroopan talousyhteisön tilastollisesta toimialoittaisesta tuoteluokituksesta (CPA)



Virallinen lehti nro L 342 , 31/12/1993 s. 0001 - 0122

Suomenk. erityispainos Alue 13 Nide 25 s. 0108

Ruotsink. erityispainos Alue 13 Nide 25 s. 0108



NEUVOSTON ASETUS (ETY) N:o 3696/93, annettu 29 päivänä lokakuuta 1993, Euroopan talousyhteisön tilastollisesta toimialoittaisesta tuoteluokituksesta (CPA) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3) sekä katsoo, että sisämarkkinoiden toiminta edellyttää kansallisten ja yhteisön tilastotietojen keruuseen, välittämiseen ja julkaisemiseen sovellettavia tilastonormeja, jotta yritykset, rahoituslaitokset, viranomaiset ja muut yhteismarkkinoiden toimijat saavat haltuunsa luotettavia ja vertailukelpoisia tilastotietoja, nämä tiedot ovat välttämättömiä yrityksille niiden kilpailukyvyn arvioimiseksi sekä hyödyllisiä yhteisön toimielimille kilpailun vääristymisen ehkäisemiseksi, vain jos jäsenvaltiot käyttävät yhteisön luokitukseen liittyvää toimialoittaista tuoteluokitusta, on mahdollista saada yhtenäisiä tietoja niin luotettavasti, nopeasti, joustavasti ja yksityiskohtaisesti kuin sisämarkkinoiden hallinta edellyttää, on tarkoituksenmukaista säätää, että jäsenvaltiot voivat kansallisia tarpeitaan varten säilyttää kansallisissa luokituksissaan tai lisätä niihin Euroopan talousyhteisön toimialoittaiseen tuoteluokitukseen perustuvia lisäjaotteluja, taloudellisten tilastojen kansainvälinen yhteensopivuus edellyttää, että jäsenvaltiot ja yhteisön toimielimet käyttävät toimialoittaisia tuoteluokituksia, jotka suoraan liittyvät Yhdistyneiden Kansakuntien yhteiseen tavaraluokitukseen (CPC), yhteisön toimialoittaisen tuoteluokituksen olisi liityttävä yhteisön toimialaluokitukseen (NACE Rev. 1), järjestämällä tuotteiden luokitus tuotantoprosessien mukaiseksi vältytään toisiinsa liittymättömien luokitusjärjestelmien liialliselta lisääntymiseltä ja tuotteiden tunnistaminen kyseessä olevan tuottajan mukaan helpottuu, on välttämätöntä luoda viitekehys jonka avulla tuotantoa, kulutusta, ulkomaankauppaa ja liikennettä koskevia tilastotietoja voidaan verrata keskenään, yhteisön toimialoittaisen tuoteluokituksen käyttö edellyttää, että komissiota avustaa hallintokomitea, eli asetuksella 89/382/ETY, Euratom(4) perustettu tilasto-ohjelmakomitea, kaikissa tämän asetuksen soveltamista koskevissa kysymyksissä, erityisesti tämän luokituksen tulkinnassa, siihen tehtävissä vähäisissä muutoksissa sekä siihen liittyvien selitysten laatimisessa ja päivittämisessä, tässä asetuksessa on tarkoituksenmukaista säätää kaikille jäsenvaltioille yhtenäiset koodit, joiden yhteydessä käytetään samaa tuotteen kuvausta ja vastaavaa aakkosnumeerista koodia, on välttämätöntä, että yhteisön toimialoittaisen tuoteluokituksen luokkien sisältöä tulkitaan yhtenäisesti kaikissa jäsenvaltioissa, ja uuden toimialoittaisen tuoteluokituksen käyttöönotto edellyttää siirtymäkauden asettamista, ON ANTANUT TÄMÄN ASETUKSEN: 1 artikla 1. Tämän asetuksen tarkoituksena on luoda yhteisön toimialoittainen tuoteluokitus kansallisten luokitusten ja yhteisön luokitusten, ja siten myös kansallisten tilastojen ja yhteisön tilastojen, vertailukelpoisuuden varmistamiseksi. 2. "Tuotteella" tarkoitetaan kuljetuskelpoisia tavaroita, muita kuin kuljetuskelpoisia tavaroita sekä palveluja. 3. Tätä asetusta sovelletaan ainoastaan käytettäessä luokitusta tilastollisiin tarkoituksiin. 2 artikla 1. Luodaan yhteinen peruste yhteisön toimialoittaiselle tuoteluokitukselle, jäljempänä "CPA-luokitus", jossa on: - ensimmäinen taso, joka muodostuu nimikkeistä, joiden tunnuksena on kirjainkoodi (pääluokka), - välitaso, joka muodostuu nimikkeistä, joiden tunnuksena on kaksi kirjainta (välitaso), - toinen taso, joka muodostuu nimikkeistä, joiden tunnuksena on kaksi numeroa (2-numerotaso), - kolmas taso, joka muodostuu nimikkeistä, joiden tunnuksena on kolme numeroa (3-numerotaso), - neljäs taso, joka muodostuu nimikkeistä, joiden tunnuksena on neljä numeroa (4-numerotaso), - viides taso, joka muodostuu nimikkeistä, joiden tunnuksena on viisi numeroa (5-numerotaso), - kuudes taso, joka muodostuu nimikkeistä, joiden tunnuksena on kuusi numeroa (6-numerotaso). 2. CPA-luokitus on tämän asetuksen liitteenä. 3 artikla 1. Komission yksiköt ja jäsenvaltiot käyttävät CPA-luokitusta tuotteiden yleisenä luokituksena. CPA-luokituksesta voidaan muodostaa yleisiä tai yksityiskohtaisia, yhteisön, kansallisia, erikoistuneita tai toiminnallisia sovellutuksia. 2. Nämä luokitukset liittyvät CPA-luokitukseen seuraavien sääntöjen mukaisesti: - CPA-luokitusta yleisemmät luokitukset muodostuvat CPA-luokituksen alajaottelun täsmällisistä uudelleenryhmittelyistä, - CPA-luokitusta yksityiskohtaisemmat luokitukset muodostuvat osaluokista, jotka sisältyvät kokonaan CPA-luokituksen alajaotteluun, - näin saatuihin luokituksiin voidaan tehdä erilliset koodit. 3. Jäsenvaltioiden, jotka haluavat käyttää CPA-luokitukseen perustuvaa kansallista luokitusta, on toteutettava mahdollisimman nopeasti ja viimeistään 31 päivänä joulukuuta 1993 tämän artiklan mukaisen kansallisen tuoteluokituksen luomiseksi tarvittavat toimenpiteet. 4 artikla Komissiota avustaa tilasto-ohjelmakomitea (TOK), jäljempänä "komitea". 5 artikla Komitea voi tarkastella kaikkia CPA-luokitusta koskevia kysymyksiä, jotka puheenjohtaja saattaa sen käsiteltäviksi, joko omasta aloitteestaan tai jonkin jäsenvaltion edustajan pyynnöstä, ja jotka liittyvät tämän asetuksen soveltamiseen, erityisesti seuraavia kysymyksiä: a) CPA-luokituksen tulkinta; b) vähäisten muutosten tekeminen CPA-luokitukseen: - joiden tarkoitus on ottaa huomioon tekninen tai taloudellinen kehitys, erityisesti palvelujen alalla, - joilla pyritään ryhmittämään ja selventämään tekstejä, - jotka aiheutuvat muiden kansainvälisten tuoteluokitusten, erityisesti CPC-luokituksen korjauksista; c) CPA-luokituksen tarkistustyön valmistelu ja yhteensovittaminen; d) CPA-luokitukseen liittyvien selitysten laatiminen ja päivittäminen; e) CPA-luokituksen soveltamiseen jäsenvaltioiden tuoteluokituksiin liittyvien ongelmien tarkastelu; f) tehtävät, joiden tarkoitus on tarvittaessa pyrkiä valmistelemaan yhteinen kanta kansainvälisten järjestöjen tuoteluokitustyöhön, erityisesti CPC-luokitukseen ja sen selityksiin nähden; g) yhdenmukaistaminen NACE Rev 1:n kanssa, siten kuin siitä säädetään Euroopan yhteisön tilastollisesta toimialaluokituksesta 9 päivänä lokakuuta 1990 annetun neuvoston asetuksen (ETY) N:o 3037/90(5) liitteessä; h) tehtävien koordinointi muiden komiteoiden kanssa, jotka käsittelevät luokituksia, erityisesti harmonoitua järjestelmää (HS) ja yhdistettyä nimikkeistöä (CN); i) siirtymäkauden pidentäminen jäsenvaltion pyynnöstä; j) tehtävien sovittaminen yhteen muiden elinten kanssa, jotka käsittelevät yleisempiä tai yksityiskohtaisempia, yhteisön tai kansallisia, erikoistuneita tai toiminnallisia luokituksia. Edellä a Pj kohdan nojalla toteutettavista toimenpiteistä säädetään 6 artiklassa tarkoitettua menettelyä noudattaen. 6 artikla 1. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 2. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä. 3. Neuvosto voi määräenemmistöllä päättää asiasta toisin 2 kohdassa tarkoitetun ajan kuluessa. 7 artikla Tuoteluokitukset, joita käytetään 31 päivän joulukuuta 1993 jälkeen koottuja tilastoja varten, laaditaan 3 artiklan mukaisesti. 8 artikla 1. Asetetaan 1 päivänä tammikuuta 1994 alkava ja 31 päi-vänä joulukuuta 1995 päättyvä siirtymäkausi. 2. Siirtymäkauden kestoa voidaan pidentää ja jäsenvaltio voidaan valtuuttaa asianmukaisesti perustelluista teknisistä tai käyttöön liittyvistä syistä ja 5 artiklassa säädetyn menettelyn mukaisesti käyttämään muuta kuin 3 artiklassa tarkoitettua luokitusta. 3. Kuusi kuukautta siirtymäkauden päätyttyä komissio antaa Euroopan parlamentille sekä neuvostolle kertomuksen tilastollisesta toimialoittaisesta tuoteluokituksesta saaduista kokemuksista; kertomuksessa käsitellään myös Yhdistyneiden Kansakuntien tilastotoimiston tekemää yhteisen tavaraluokituksen (CPC) tarkistusta. 9 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä lokakuuta 1993. Neuvoston puolesta Puheenjohtaja R. URBAIN (1) EYVL N:o C 12, 18.1.1993, s. 1 (2) EYVL N:o C 150, 31.5.1993, s. 132; 27 päivänä lokakuuta 1993 tehty päätös. (3) EYVL N:o C 19, 25.1.1993, s. 60 (4) EYVL N:o L 181, 28.6.1989, s. 47 (5) EYVL N:o L 293, 24.10.1990, s. 1 LIITE >TAULUKON PAIKKA>